Congresul Partidului Popular European a fost găzduit la București de către Partidul Național Liberal, iar România a beneficiat de prezența celor mai importanți lideri europeni ai momentului. Despre acest important eveniment a vorbit președintele Consiliului Județean Sălaj, Dinu Iancu Sălăjanu.
Unul dintre obiectivele imediate ale Partidului Național Liberal filiala Sălaj este obținerea unui scor cât mai bun la alegerile pentru Parlamentul European, alegeri care vor avea loc pe 9 iunie 2024. Importanța alegerii celor mai capabili reprezentanți ai României în Parlamentul European este vitală pentru dezvoltarea comunităților locale, pentru acel lobby atât de necesar în atragerea de fonduri pentru dezvoltarea României. Președintele Consiliului Județean Sălaj, Dinu Iancu Sălăjanu, a transmis, în cadrul unei conferințe de presă organizată la sediul filialei județene Sălaj a Partidului Național Liberal, un mesaj cu privire la importanța prezenței României în conducerea forurilor europene și a beneficiilor pe care comunitățile locale le pot avea, în condițiile unui dialog permanent cu reprezentanții României în Parlamentul European.
Așadar, PNL crede în viitorul european al României și este conștient de rolul pe care îl are ca partid pentru promovarea intereselor sălăjenilor și ale tuturor românilor.